open-index/open-wikipedia-markdown huggingface dataset:
S-bus

**S-busser** er en type hurtige og direkte busser i Storkøbenhavn med få stopp. De ble innført av HT i oktober 1990 og drives i dag av trafikkselskapet Movia.

S-busserne kan kjennes igjen på sine blå hjørner.

## S-bussnettet fra 24. mars 2013
* **150S** Kokkedal st. – Hørsholm – Helsingørmotorvejen – Lyngbyvej – Fredensbro – Nørreport st.
* **200S** Lyngby st. – Buddinge st. – Husum st. – Rødovre st. – Hvidovre Hospital – Friheden st. – Avedøre Holme
* **250S** Bella Center st. – Hovedbanegården – Rådhuspladsen – Ågade – Bellahøj – Hareskovvej – Høje Gladsaxe – Buddinge st.
* **300S** Gammel Holte – Nærum st. – DTU – Lyngby st. – Buddinge st. – Gladsaxe Trafikplads – Herlev Bymidte – Herlev st. – Glostrup st. – Vallensbæk st. – Ishøj st.
* **350S** Ballerup st. – Malmparken st. – Herlev Hovedgade – Frederikssundsvej – Nørrebrogade – Kongens Nytorv – Amagerbrogade – Englandsvej – Søndre Strandvej – Dragør Stationsplads
* **400S** Lyngby st. – Bagsværd st. – Ballerup st. – Høje Taastrup st. – Ishøj st. – Hundige st. 
* **500S** Kokkedal st. – Birkerød st. – Værløse st. – Ballerup st. – Glostrup st. – Brøndby Strand st. – Avedøre Havnevej – Ørestad st.
* **600S** Hundige st. – Greve st. – Tune – Roskilde st. – Jyllinge – Ølstykke st. – Slangerup Rtb. – Hillerød st.

Om kvelden avløses linje 400S av linje 400 med samme linjeføring, men med stopp ved alle stoppesteder.

## Eksterne lenker
*
Bernt Håvard Bruheim

**Bernt Håvard Bruheim** (født 27. juli 1968) er en norsk tidligere fotballdommer som representerer Sprint-Jeløy. Han dømte sin første kamp i første divisjon den 30. september 2007 mellom Skeid og Løv-Ham. Bruheim var aktiv i Adeccoligaen mellom 2007 og 2011, og dømte totalt 48 kamper.

## Referanser


## Eksterne lenker
* 
* Bernt Håvard Bruheim på www.WorldFootball.net (ikke fullstendig oversikt)
* Bernt Håvard Bruheim på www.PlaymakerStats.com (ikke fullstendig oversikt)
* Bernt Håvard Bruheim på Norsk internasjonal fotballstatistikk.
Kypriotiske euromynter

**Kypriotiske euromynter** er sirkulasjonsmynt av Den europeiske unions valuta euro med nasjonalt motiv for Kypros på revers.

## Nasjonale motiver
De kypriotiske euromyntene er euromynter som kan brukes i alle EU-land, men som er preget med kypriotiske motiver.

De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

De kypriotiske euromyntene er preget i tre ulike design. De laveste valøren, 1-, 2- og 5-centmynten, har bilder av to mouflonsauer. 10-, 20- og 50-centmynten viser Kyreniaskipet, mens de høyeste valørene, 1- og 2-euromynten, har en avbildning av Pomosikonet. Hvert motiv representerer dessuten noe kypriotisk; Pomosfiguren kulturen, Kyreniaskipet havet og mouflonsauen naturen. På alle kypriotiske euromynter står det *Kypros* på både gresk (ΚΥΠΡΟΣ) og tyrkisk (KIBRIS), samt det årstallet da mynten ble preget.

Kypros' gamla valuta, det kypriotiske pundet, kan veksles inn hos landets sentralbank fram til 31. desember 2009 for mynt og 31. desember 2017 for sedler.

Kypros har preget én serie mynter.

## Referanser


## Eksterne lenker
* Den europeiske sentralbank – De kypriotiske euromyntene
Amentio

**Amentio AS** (etablert i 2003) var en norsk nettbutikk eid av Amentio Holding AS og senere IT Distribusjon Norge AS. Amentio AS solgte datautstyr og -tilbehør. I en pristest utført av Hardware.no sommeren 2009, ble Amentio kåret til Norges billigste nettbutikk. I 2008 ble www.amentio.no kåret til årets Gaselle, Sør-Trøndelag.

Amentio Holding AS overtok i juli 2009 eierskapet av Datakjeden AS fra blant annet Komplett.

Amentio Datakjeden AS meldte oppbud 26. april 2011, etter at selskapet hadde blitt begjært konkurs av kemneren i Trondheim og ansatte. Etter konkursen ble varelager, butikker og driftstilbehør kjøpt opp av det nyopprettede selskapet IT Distribusjon Norge AS, som videreførte driften. IT Distribusjon Norge AS gikk deretter selv konkurs 2. mai 2012.

## Referanser


## Eksterne lenker
*
Cæcilia Holbek Trier

**Cæcilia Holbek Trier** (født Cæcilia Margrethe Holbek, 1953–2023) var en dansk skuespiller, filmregissør og manusforfatter.

## Familie
Hun var gift med Lars von Trier fra 1987 til 1995. Hun er søster til Joachim Holbek og Ursula Holbek.  Hennes mor var skuespilleren Hanne Holbek, som giftet seg med  Aksel Sandemose i 1962 og Odd Hjorth-Sørensen i 1969.

## Filmer
* 1970: *[[Bjurra]]*
* 1987: *[[Epidemic]]* – skuespiller
* 1991: *[[Europa (film)|Europa]]* – skuespiller
* 1997: *[[Nonnebørn]]* – regi og manus. Selvbiografisk om oppveksten i Oslo 1962–1969.
* 2001: *[[Send mere slik]]* – regi og manus

## Referanser


## Eksterne lenker
*
Fylkesvei 429

I Norge finnes **fylkesvei 429** i de følgende fylkene:

*Fylkesvei 429 (Akershus)
*Fylkesvei 429 (Vestfold)
Douglas B-66 Destroyer

**B-66 «Destroyer»** var et bombefly underlagt *Tactical Air Command*, basert på US Navys, A-3 Skywarrior. «Destroyer» skulle overta for den aldrende Douglas A-26 Invader.

## Varianter
* **RB-66A:** Rekognosering
* **EB-66B:** Elektronisk krigføring
* **WB-66D:** Meteorologisk rekognosering

## Spesifikasjoner (EB-66E)

## Referanser


## Eksterne lenker
*
Fylkesvei 3816

**Fylkesvei 3816** går mellom Krokan og Hovet i Valle kommune.

Frem til 2019 hadde veien betegnelsen fylkesvei 333 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Pseudoips

* rødfrynset båtspinner 
* *[[Pseudoips amarilla]]*
* *[[Pseudoips erenkophila]]*
* *[[Pseudoips hongarica]]*
* *[[Pseudoips nereida]]*
* *[[Pseudoips sylpha]]*

***Pseudoips*** er en slekt av sommerfugler som tilhører gruppen Chloephorinae i familien båtspinnere (Nolidae, bør kanskje regnes som en del av Noctuidae). Disse sommerfuglene er vakkert grønne, og ble tidligere regnet til familien nattfly (Noctuidae). Bortsett fra en art på Taiwan lever alle i den palearktiske sone. I Europa, også i Norge, forekommer rødfrynset båtspinner (*Pseudoips prasinanus*).

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Chloephorinae
************** Slekten *Pseudoips* Hübner, 1822 – seks arter, klart grønne.
*************** *[[Pseudoips amarilla]]* (Draudt, 1950)
*************** *[[Pseudoips erenkophila]]* (Bryk, 1942)
*************** *[[Pseudoips hongarica]]* (Warren, 1913)
*************** *[[Pseudoips nereida]]* (Draudt, 1950)
*************** Rødfrynset båtspinner, *[[Pseudoips prasinanus]]* (Linnaeus, 1758) – på forskjellige løvtrær, langs kysten til Bergen
*************** *[[Pseudoips sylpha]]* (Butler, 1879)

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pseudoips_prasinana.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/prasinana.html

## Eksterne lenker
*
Nielsine Nielsen

**Nielsine Nielsen** (født 10. juni 1850, død 8. oktober 1916) var Danmarks første kvinnelige akademiker.
Hun startet i 1889 en legepraksis i København.

## Referanser


## Kilder
* Dansk Kvindebiografisk Leksikon
Lagtingsvalget på Færøyene 1906

**[[Lagtinget (Færøyene)|Lagting]]svalget på [[Færøyene]] 1906** ble avholdt 18. juli 1906. Man praktiserte enda personvalg, men Færøyenes to eldste partier, Sambandsflokkurin (Sambandspartiet) og Sjálvstýrisflokkurin (Selvstyrepartiet), ble stiftet senere samme år. Etter partistiftelsene valgte samtlige av Lagtingets medlemmer å tilslutte seg et av disse, slik at man fikk et topartisystem. Disse partiene var i første rekke uenige om tilknytningen til Danmark, noe som fremdeles er den viktigste skillelinjen i færøysk politikk. 

Lagtinget hadde 20 mandater i 1906.

## Resultater

## Se også
*Liste over færøyske lagtingsmedlemmer 1906–1908

## Eksterne lenker
* Hagstova Føroya (Færøysk statistikk)
Uetersen

**Uetersen** er en kommune i den tyske delstaten Schleswig-Holstein. Kommunen dekker 11,43 km² og har 17&nbsp;800 innbyggere (2006). Den ligger i det utgjør kretsen Pinneberg. Uetersen er en del av Metropolregion Hamburg. Borgermester er Andrea Hansen. 

Kommunens historie går tilbake til 1234. 

## Referanser


## Eksterne lenker
*
Fylkesvei 5206

**Fylkesveg 5206** går mellom Gravdal og Nygård i Bergen kommune. Veien er 780 meter lang.

Frem til 2019 hadde veien betegnelsen fylkesvei 192 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Evisu

**Evisu**, eller **Evisu Genes**, (grunnlagt i 1988) er en japansk klesprodusent som spesialiserer seg på denimklær.
Fylkesvei 327 (Møre og Romsdal)

**Fylkesvei 327 (Fv327) i Møre og Romsdal** gikk mellom Sylte og Ørabrua i Surnadal kommune. Veien var 2,2&nbsp;km lang.

2019 ble strekningen del av fylkesvei 6152, sammen med en delstrekning av fylkesvei 326.

## Kommuner og knutepunkter

* Hamnesvegen fra Sylte til  Øye, og til Hamnes
*Kommunal vei Industrivegen fra Syltøran til  Osen

* Ørabrua (Surna, 144 m)
* Øravegen fra Naustmyra mot  Skei, Surnadalsøra mot Torvikneset

## Referanser


## Eksterne lenker
* Vegvesenets vegkart 
* Vegliste Møre og Romsdal
Budsjettbetingelse

En **budsjettbetingelse** (ofte kalt **isokost** innen produksjonsteori) betegner kombinasjonen av goder eller innsatsfaktorer som en konsument eller bedrift kan kjøpe, gitt at godenes pris er faste og at konsumentens inntekt/bedriftens kostnadsramme er fast.

Innen konsumentteori og produksjonsteori brukes konseptene om budsjettbetingelse og preferanseordning for å analysere konsumenters optimale valg av goder eller produsentenes optimale valg av innsatsfaktorer.
Europas Grand Prix

**Europas Grand Prix** er et Formel 1-løp som første gang ble arrangert på Brands Hatch-banen i 1983. Siden den gang har det blitt arragert på en rekke forskjellige baner, i en rekke forskjellige land i Europa. I  ble Europas Grand Prix kjørt på Baku City Circuit i Aserbajdsjan. 

## Vinnere av Europas Grand Prix

## Referanser
Fylkesvei 7070

**Fylkesvei 7070 (Fv7070)** går mellom Hamnes og Skomsvoll i Namsos kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 466 (Nord-Trøndelag).

## Kommuner og knutepunkter

*Endepunkt Hamnes

## Eksterne lenker
* Vegvesenets vegkart 
*
Ecuadors sentralbank

**Ecuadors sentralbank** (Banco Central del Ecuador) er Ecuadors sentralbank.

## Historie
Sentralbanken ble etablert 10. august 1927. 

Bakgrunnen for etableringen er det økonomiske uføret Ecuador befant seg i før og etter statskuppet 9. juli 1925. De liberale hadde styrt landet siden 1895, med et forsøk på å modernisere landets økonomi, men baserte seg i stor grad på handel med kakao. Handelen sank, og med effekten av 1. verdenskrig var landet tynget av gjeld, og militære krefter gjorde statskupp. 

Som president i den provisoriske regjeringen som tok over fra 10. juli satt Luis Enrique Napoleón Dillon, Dillon startet prosessen som endte med etableringen av sentralbanken. Den amerikanske økonomen Edwin W. Kemmerer bisto i denne prosessen, etter at han nylig hadde hjulpet Chile i etableringen av Chiles sentralbank. Fram til dette var det private banker som stod for utstedelsen av valuta. Sentralbankens første sentralbanksjef var Neptalí Bonifaz Ascázubi.

## Målsettinger og hovedoppgaver
Sentralbankens målsetting er både økonomisk og menneskelig vinklet; de skal sørge for økonomisk utvikling og finansiell stabilitet, men også forbedre levestandarden for innbyggerne i Ecuador, med en rettferdig og sosial utøvelse av politikken. 

## Sentralbanksjef
Pr januar 2026 står stillingen som sentralbanksjef ledig, etter at Guillermo Avellán Solines gikk av frivillig i desember 2025. Jorge Ponce fungerer i stillingen fram til ny sentralbanksjef blir utnevnt.

## Se også
*Liste over verdens sentralbanker

## Referanser


## Eksterne lenker
* 
*
Produktbunting

**Produktbunting** eller **bundling** er en markedsføringsstrategi som involverer tilbud av flere produkter til salg som et kombinert produkt (en produktbunt). Denne strategien er meget vanlig i dataprogrambedrifter (for eksempel: bunting av en tekstbehandler, et regneark og en database til ett enkelt kontorsystem). En slik bunt blir ofte omtalt som **pakkeløsning**, **samling** eller en **antologi**.
Fylkesvei 7464

**Fylkesvei 7464** går mellom Øksengården og Osøyra i Saltdal kommune.

Opprinnelig var strekningen mellom Øksengården og Skipmannvik del av fylkesveien, som da var 13,7&nbsp;km lang.

Frem til 2019 hadde veien betegnelsen fylkesvei 515 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kubjelleslekta

Arter i Norge:
* kubjelle
* mogop

**Kubjelleslekta** (*Pulsatilla*) er ei slekt i soleiefamilien. Slekta omfatter ca. 30 arter som alle vokser på den nordlige halvkula.

Slekta har to representanter i Norge, mogop og kubjelle.

Mogop er fylkesblomst i Oppland.

## Eksterne lenker
*
Ceteris paribus

**** er et latinsk uttrykk som betyr «under ellers like forhold» eller «alt annet like». Det brukes i beskrivelser av årsakssammenhenger, juridiske eller moralske normer osv. for å tilkjennegi at andre påvirkninger enn den omtalte ikke kan utelukkes, men at man her velger å se bort fra dem.

*Ceteris paribus*-utsagn kan ha formen
::«Under ellers like forhold fører A til B,»
:eller
::«Økt A vil *ceteris paribus* føre til synkende B.»

Et eksempel er at høyere utdanning *ceteris paribus* fører til høyere lønn. Det er imidlertid ikke noe perfekt samsvar mellom utdanning og lønn, siden lønn også påvirkes av utallige andre faktorer (yrkesvalg, arbeidsledighet, bosted, personlige egenskaper osv.). Men antar man at alle disse andre faktorene holdes konstant, er sammenhengen tydelig. I&nbsp;naturvitenskapene kan man delvis skape eksperimentelle betingelser der andre faktorer virkelig holdes konstante. I&nbsp;samfunnsvitenskapene er dette vanligvis ikke mulig, men effekten av enkelte faktorer *ceteris paribus* kan likevel bestemmes statistisk.

I de ovennevnte *ceteris paribus*-sammenhengene er med andre ord A en betingelse for B, men verken en nødvendig eller en tilstrekkelig sådan. Mens effekten av A på B er reell, kan B også påvirkes av andre faktorer, slik at utfallet i *et konkret tilfelle* kan avvike fra den *generelle regelen*, nettopp fordi forholdene ellers ikke var like.

## Referanser
RAF Cranwell

**RAF Cranwell** (IATA: *ingen*, ICAO: EGYD) er en av Royal Air Force' flystasjoner. Den ligger ved landsbyen Cranwell utenfor Sleaford i Lincolnshire. 

Admiralitetet kjøpte i november 1915 et område på 10 km² av jarlen av Bristol. Den 1. april 1916 ble basen åpnet som et treningssenter, med commodore Godfrey M. Paine som første kommandant. Flyvåpenet var på det tidspunkt en del av Royal Navy, og basen fikk navnet RNAS Training Establishment. 

Da Royal Air Force ble en egen våpengren i 1918 fikk basen navnet RAF Cranwell. Alle som ønsket å bli permanente offiserer i RAF måtte innom Cranwell, og det var en svært streng utvelgelsesprosess. Det ble opprinnelig holdt kurs på to år, men i 1950-årene ble det utvidet til tre år. Selve utdanningen foregår ved RAF College Cranwell. 
## Eksterne lenker
*
Robert (andre betydninger)

I tillegg til å være et for- og etternavn så er finnes det også andre betydninger:
* Robert (filmpris)
Robert (filmpris)

**Robert** er en dansk filmpris som blir utdelt av Danmarks Film Akademi. Prisen er uttrykk for filmbransjens anerkjennelse av kollegenes innsats i det foregående år innenfor forskjellige faglige disipliner og kategorier. 

Robertprisen ble første gang delt ut i 1984 og er oppkalt etter skaperen av statuetten, Robert Jacobsen. Fra 2013 omfatter prisen også TV-serier.

Det er de mer enn  medlemmene i Danmarks Film Akademi som nominerer og velger ut vinnerne av prisen innen de forskjellige kategoriene. Nominasjonene blir offentliggjort hvert år i begynnelsen av januar og prisutdelingen finner sted i starten av året.

## Historikk
Fra begynnelsen av var prisen i hovedsak en pris for dansk filmproduksjon. Under første utdeling, Robertfesten i 1984, ble det delt ut fjorten priser til danske filmproduksjoner samt en pris til beste utenlandske spillefilm. Etter hvert som årene har gått, har noen priskategorier forsvunnet eller skiftet navn. Flere kategorier har også kommet til og i 2022 ble det delt ut tjueni priser. 

## Priskategorier

; Spesialpriser 

;Eksterne priser

### Tidligere priser

## Noter



## Referanser

 

  


## Eksterne lenker
*
Pa-Modou Kah

**Pa-Modou Kah** (født 30. juli 1980 i Banjul) er en norsk fotballtrener og tidligere fotballspiller som er assistenttrener for Charlotte FC som spiller i Major League Soccer. 

I sin aktive karriere spilte han for Vålerenga, AIK, Roda JC, Al-Khor SC, Qatar SC, Al Wehda, Portland Timbers og Vancouver Whitecaps FC.

Kah er av gambisk opphav. Han har spilt ti landskamper og skåret ett mål for det norske landslaget.

## Spillerkarriere

### Vålerenga
Pa-Modou Kah kom til Vålerenga som 18-åring i 1998. Han etablerte seg etter hvert som en A-lagsspiller og fikk også sin landslagsdebut i 2001. I 2002 var han med å vinne cupgull med klubben. Kah fikk kallenavnet «Kongen av Tøyen» og ble en favoritt blant supporterne.

### AIK
Etter fem år i Vålerenga ble Kah solgt til den svenske toppserieklubben AIK. Han forventet å komme til en svensk toppklubb som skulle kjempe om gull i ligaen, men hans opphold i Sverige skulle vise seg å bli langt tøffere. AIK rykket ned fra Allsvenskan og Kah bestemte seg for å ikke bli med ned i Superettan.

### Roda JC
Etter nedrykket med AIK ble Pa-Modou Kah solgt til den nederlandske toppserie-klubben Roda JC. Her etablerte han seg som fast midtstopper på A-laget og fikk totalt 189 kamper.

### Al Kohr, Qatar SC og Al-Wehda
Etter mange år i Nederland gikk Kah til den qatarske klubben Al Khor i 2011. I 2012 ble han utlånt til Qatar SC, før han gikk til Al-Wehda i Saudi-Arabia i 2013.

### Portland Timbers og Vancouver Whitecaps
I mai 2013 signerte Kah for Portland Timbers i MLS. I januar 2015 gikk han til Vancouver Whitecaps.

## Referanser


## Eksterne lenker
*
Ragnar Vigdal

**Ragnar Vigdal** (1913-1991) var en norsk folkemusiker, kveder, smed, felemaker og treskjærer. 

Vigdal var fra Vigdalen i Luster og samlet og komponerte norsk folkemusikk. Han ble nasjonalt kjent for å gi melodiene en spesiell og myk tone. Hans første innspilling ble gjort i 1950 for Norsk rikskgringkasting (NRK). Flere innspillinger fulgte utover 1970-tallet. Vigdal lagde sine egne feler av furutrær fra myr.

Sondre Bratland har uttalt at Ragnar Vigdal kanskje er det mest internasjonale man har som bidragsyter i folkemusikalsk forbindelse.

I 1980 var Ragnar Vigdal den første som fikk tildelt den nyopprettede fylkeskulturprisen i Sogn og Fjordane. Han har også vunnet Landskappleiken.

Gruppen Tonereise tar vare på arven etter Ragnar Vigdal.

## Diskografi
* *[[Tonereise i ei gamal samtid]]* (1979)
## Referanser


## Eksterne lenker
* Ragnar Vigdal i NRKs fylkesleksikon for Sogn og Fjordane
Fortet ved Jutphaas

**Fortet ved Jutphaas** eller **Fort Jutphaas** er et av forsvarsverkene som hører til den nye hollandske vannlinjen. Det befinner seg i kommunen Nieuwegein i den nederlandske provinsen Utrecht, der det er plassert øst i Nieuwegein på sørsiden av byen Utrecht. Fortet skulle forhindre angrep på Utrecht via Overeindseweg og forsvare et smalt område mellom Jutphaas og Houten som ikke kunne inunderes. Fortet ved Jutphaas var opprinnelig en skanse med bastioner omgitt av en vollgrav. Det er avlangt, med en innsnevring slik at det har form som et timeglass.

Dagens fort er den andre fortifikasjonen på dette stedet, i sin regjeringstid lot Frederik Hendrik av Orange-Nassau to jordvoller bli bygget her slik at Overeindseweg kunne forsvares når området ble satt under vann. Det andre forsvarsverket ble bygget ca. 1820 og utvidet med blant annet et forsterket, halvrundt vakthus i 1846-48. Senere ble batteriene ved Overeindseweg bygget lengre øst, og dette førte til at fortet ikke ble opprustet i 1880. 

Under den andre verdenskrig var fortet det viktigste radiokommunikasjonssenteret på nederlandsk grunn for den tyske Kriegsmarine under ubåtkrigen. I 2008 har fortet to eiere, Nieuwegein kommune og vinhandel Trouvaille, vinhandelen holder til i redutten mens en speidergruppe bruker resten av fortet.

## Fortets deler
Fortet ved Jutphaas er avlangt og plassert tvers over tilgangsveien det skulle bevokte. Det har form som en skanse met bastioner. Det forsterkede vakthuset ble anlagt på landsiden, på stedet der fortet er på sitt smaleste. Vakthuset er bygget slik at skyttere kunne forsvare fortets smaleste del.

## Referanser


## Eksterne lenker
* Nationaal Project Nieuwe Hollandse Waterlinie (nederlandsk)
* Fortet ved Jutphaas på Stiftelsen Menno van Coehorns nettsted (nederlandsk)
* Om fortet på vannlinjerutens nettsted (nederlandsk)
Fylkesvei 4240

**Fylkesvei 4240** går mellom Holmen og Bu i Sokndal kommune.

Frem til 2019 hadde veien betegnelsen fylkesvei 34 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
ICC

**ICC** kan vise til:

* International Criminal Court – Den internasjonale straffedomstolen for krigsforbrytelser og folkemord
* International Chamber of Commerce – Det internasjonale handelskammeret (ICC Norge)
* Islamic Cultural Centre Norway – En norsk islamsk organisasjon
* Inuit Circumpolar Conference – En organisasjon av inuittfolk
* International Cricket Council – Det internasjonale cricketforbundet
* International Color Consortium – En bransjeorganisasjon for standardisering av elektronisk fargegjengivelse
* International Chess Club – En av verdens største online sjakklubber
Mona B. Nicolaysen

**Mona Brattetaule Nicolaysen** (født 13. oktober 1959) er en norsk lokalpolitiker fra Senterpartiet. Hun var direktevalgt ordfører i Gausdal fra 2007 til 2011. Både *Bygdelista* og Arbeiderpartiet har flere representanter enn Sp i kommunestyret. Jens Høistad fra Arbeiderpartiet var varaordfører.

## Referanser
NRKs styre

**NRKs styre** er styret i Norsk rikskringkasting AS. Selskapet eies av staten, og styret utnevnes av Kulturdepartementet.

Styret tar for seg rammene for NRKs hovedvirksomhet, inkludert datterselskaper, og ser på NRKs økonomiske utvikling, store investeringer, byggeprosjekt og andre vesentlige endringer i NRKs virksomhet.

Styret ansetter kringkastingssjefen, som er administrerende direktør og ansvarlig redaktør i NRK, med ansvaret for den løpende programvirksomheten.

Styret har ingen myndighet i løpende programvirksomhet. Det er Kringkastingsrådet som drøfter og uttaler seg om hovedlinjene for programvirksomheten i NRK, blant annet på grunnlag av innkomne henvendelser fra publikum.

## Styreledere

## Referanser


## Eksterne lenker
*  NRKs styre
Anne Carine Tanum

**Anne Carine Tanum** (født 27. november 1954 i Oslo) er tidligere eier og administrerende direktør i bokhandlerkjeden Tanum AS. 

18. juni 2008 ble hun valgt til styreleder i DNB ASA etter å ha vært styremedlem siden 1999. Hun er også styreleder i DNB Bank ASA og stiftelsen Litteraturhuset i Oslo og styremedlem i Helse Sør-Øst RHF, Cappelen Damm AS, Try AS og Henie Onstad Kunstsenter. I 2011 ble hun kåret til Årets Styreleder - Chair of the Year av Styreinfo.no for styrelederarbeidet i DnB NOR asa.
 
Anne Carine Tanum var administrerende direktør i Tanum fra 1991 til 1994, og eier av Tanum fra 1991 til 2006. Hun var også styreleder i Den norske Bokhandlerforening fra 1994 til 1996 og styreleder i NRK fra 2001 til 2004. I tillegg er hun styreleder i Den Norske Opera & Ballett og styremedlem blant annet i DnB Holding, Den norske Bank, Vital Forsikring. Hun jobbet i Miljøverndepartementet fra 1982 til 1990.

Tanum er utdannet cand.jur. fra Universitetet i Oslo i 1982.

## Privatliv
Anne Carine Tanum er barnebarn av Johan Grundt Tanum.

## Referanser
Bengt Fasteraune

**Bengt Fasteraune** (født 1964) fra Dovre i Gudbrandsdalen er en norsk befal og politiker fra Senterpartiet.  

Han ble valgt inn på Stortinget for Oppland i 2021 etter at han i september 2018 kom inn på Stortinget som vararepresentant for Ivar Odnes som da var syk og som døde i oktober samme år. Han ble gjenvalgt i stortingsvalget 2025, da som førstekandidat.  

Han sitter i Kommunal- og forvaltningskomiteen. Fra 2021 til 2025 satt han i Utenriks- og forvarskomiteen.  

Fasteraune ble valgt til ordfører i Dovre kommune i kommunevalget 2007 og satt fram til 2018. 

I april 2016 ble Fasteraune valgt til leder i styret for Dovrefjell nasjonalpark.

Før han ble heltidspolitiker var han oberstløytnant ved Heimevernets skole og kompetansesenter på Dombås. Han er opprinnelig fra Rygge i Østfold. 

Han er tidligere leder i Oppland Senterparti.

## Referanser


## Eksterne lenker
* 
*
Trdat

**Trdat** (født ca. 950, død 1020) (armensk: Տրդատ ճարտարապետ), kjent på latin som **Tiridates**, var det armenske Bagratuni-dynastiets sjefarkitekt.

Etter at store Hagia Sofia ble ødelagt i et jordskjelv i 989 ble Trdat sendt til Østromerriket for å organisere renoveringsprosjektet. Hagia Sophia var ferdig renovert i 994.

## Eksterne lenker
* Ani-katedralen
Coases teorem

**Coases teorem** beskriver den økonomiske effektiviteten for en økonomisk allokering eller utfall under tilstedeværelsen av eksternaliteter. Det ble utledet av Ronald Coase. Teoremet viser at når handel i en eksternalitet er mulig og det ikke foreligger noen transaksjonskostnader, vil pruting føre til et effektivt utfall uavhengig av den opprinnelige allokeringen av eiendomsretten. I praksis kan prutehindere eller svakt definerte eiendomsrettigheter forhindre Coase-pruting.
Torger Reve

**Torger Reve** (født 31. mars 1949) er professor emeritus i strategi og industriell konkurranseevne ved Handelshøyskolen BI, der han var rektor fra 1997 til 2005, og der han blant annet ledet skolens samlokalisering og flytting til Nydalen. Han var professor ved Norges Handelshøyskole i Bergen fra 1984-1997, og administrerende direktør ved Stiftelsen for Samfunns- og Næringslivsforskning (SNF) fra 1995 – 1997. Han var styreleder i NRK fra 2000-2001. 

## «Et kunnskapsbasert Norge»
Ved BI ledet han forskningsprosjektet «Et kunnskapsbasert Norge». Prosjektet var det tredje i rekken av verdiskapningsprosjekter han ledet. De to foregående var «Et konkurransedyktig Norge» (1990) og «Et verdiskapende Norge» (2000).

Sentralt i prosjektet står studiet av såkalte Global Knowledge Hubs. Dette konseptet viser sammenkoplingen av et innovativt forsknings- og utviklingsmiljø med et kompetent kapital- og kommersialiseringsmiljø, som igjen skaper en kunnskapsallmenning som tiltrekker seg multinasjonale bedrifter og alle former for spesialiserte tjenestebedrifter. Et internasjonalt kjent eksempel på global knowledge hubs er Silicon Valley. Grunnsteinen Global Knowledge Hubs bygger på er klyngeteori. De mest nevneverdige utviklere av denne teorien er Michael Porter og Paul Krugman. Norges Handelshøyskole i Bergen og Menon Business Economics medvirket i prosjekt. Andre bidragsytere var blant annet
Abelia, Næringsdepartementet, Utdannings- og forskningsdepartementet, Olje- og energidepartementet og  Rederiforbundet.

## Eksterne lenker
Ragnarok (utgivelser i 1936)

''Ragnarok'' var et nasjonalsosialistisk månedstidsskrift som kom ut i perioden 1934—1945. Ragnarok fikk tidlig et opplag på rundt 3 000, hvilket må sies å være betydelig tatt i betraktning tidsskriftets skarpe redaksjonelle profil.
Her er innholdsfortegnelse for utgivelser i 1936.

## 1. hefte
* Tor Strand: Norsk arbeidstjeneste. 
* Stein Barth-Heyerdahl: Om psykoanalytikere. 
* Per Schulstad: Jødene i musikken. 
* Rolf Marstrander: I åndsfrihetens navn. 
* Per Engdahl: Termopyle. 
* Nordahl Grieg: Åpent brev til Sven Hedin. 
* Svar, Sven Hedin. 
* Eirik Sande: Olympia og Noreg.

## 2. hefte
* Moeller van den Bruck: Det konservative menneske.
* Nino Guglieleni: Rom, fascisme og imperialisme. 
* Jarl Hemmer: Den slagne titanen. 
* Kåre Bjørgen: Heil Germania. 
* Chr. Benneche: Liberalisme og kristendom. 
* Torkjell Steig: Mussolini. 
* Charles B. Middelthon: Avføringsmiddel og konversasjonslexikon.
* Herbert Böhme: Nattbønn.

## 4–5. hefte
* F.W. Borgman: Karelerne. Rase og rum. 
* Alf Amble: Norrøn sædlære. 
* Heybert Menzel: I våre fanor lågar Gud. 
* H. Powys Greenwood: England og det 20. århundre.
* Kåre Bjørgen: Bondeungdomen. 
* M. Sylten: Sprogstriden. 
* Stein Barth-Heyerdahl: Om intellekturalister. 
* Kj. Kamban: Firhet og ære! Det nordiske selskaps 3. riksmøte.
* H.S.J.: Nasjonalistens internasjonale. 
* Gunnar Henningsen: Frihetshären.

## 6. hefte
* Revisjonsspørsmålet i Norden. Det kommende opgjør mellem Danmark og Norge. 
* Gustav Smedal: Revisjonsspørsmålet i Norden. 
* Knud Berlin: Nye norske krav på Grønland. 
* Gustav Smedal: Bemerkninger til Berlin. 
* Norges krav på revisjon. En henstilling fra "Norsk-dansk Ordning".

## 7–8. hefte
* Kjartan Kamban: Et stort valg – et veikt folk? En analyse av Norges politiske partier. 
* Hans Keller: Et nytt folkenes samband. 
* Ingrid Skancke: Vår bronsealders hellige symboler – og deres kulturskapende evne. 
* Stein Barth-Heyerdahl: Norsk ånd under kristendommen. "Lilja". 
* Ola Erlandsen: Språksaken i nasjonalt perspektiv. 
* Jon Kada: forrederen som blev en mann. En studie i sort, hvitt og rødt. 
* Ørnulf Tigerstedt: Old England. 
* Sten Barth-Heyerdahl: Alt-Heidelberg. 
* Statsminister Nygårdsvold purres av Norsk-dansk Ordning.

## Kilder
* Antikvariat.net

NB! *Ragnarok* trykket artikler og dikt uten å alltid innhente forfatterens tillatelse. Personene som er gjengitt i innholdsfortegnelsen trenger derfor ikke å ha noen tilknytning til et nasjonalistisk miljø.
ZFS

**ZFS** er et filsystem som er utviklet av Sun Microsystems for operativsystemet Solaris. ZFS er utgitt under en åpen kildekodelisens. Det var lenge spekulert i om Apples operativsystem Mac OS X versjon 10.5 «Leopard» ville kunne benytte ZFS. Apple besluttet til slutt å ikke ha ZFS som valgmulighet for *skriving*, selv etter å ha hatt det med på utviklerstadiet. Likevel kan Mac OS X versjon 10.5 Leopard *lese* ZFS.

## Eksterne lenker
*
Bohemanneset

**Bohemanneset** (også omtalt som **Kapp Boheman**) er et nes i Isfjorden på Svalbard ved inngangen til Nordfjorden.

Starten på den industrielle utnyttelsen av kullet på Svalbard anses å ha startet på Bohemanneset i 1899 da ishavsskipper Søren Zachariassen brøt et parti på 600 hl. Året etter kom han tilbake og okkuperte Bohemanneset på vegne av det nystiftede selskapet Kulkompaniet Isefjord Spitsbergen og satte opp et hus i juli 1900. Driften kom ikke i normal drift før i 1920 da Nederlandsche Spitsbergen Compagnie overtok Bohemanneset. Kulldriften på Bohemanneset ble kortvarig og i 1922 ble husene flyttet til Barentsburg.

I dag står det tre bygninger på Bohemanneset, hvor Zachariassens hus fra 1900 er en av dem. Området er i dag eid av det russiske selskapet Trust Arktikugol som også eier Barentsburg.

Bohemanneset har sitt navn etter den svenske entomologen Carl Henrik Boheman (1796–1868) som var professor ved Naturhistoriske Riksmuseet i Stockholm og som jobbet med innsamlet materiale fra svenske Spitsbergenekspedisjoner.

## Eksterne lenker
*
Karl XIIIs orden

**Karl XIIIs orden** (svensk: *Carl XIII:s orden*) er en kongelig svensk ridderorden, innstiftet av kong Karl XIII i 1811. Sveriges konge er ordenens stormester.

Ordenen har bare én grad, ridder. Den tildeles utelukkende svenske og utenlandske frimurere av protestantisk tro. Det er bare frimurere av ellevte grad som kan bli medlem i denne orden. Antallet ordensmedlemmer er fastsatt til 33:
*Tre medlemmer av kongelig blod
*Tre geistlige
*27 verdslige riddere

Antallet utenlandske riddere er begrenset til syv.

Opptagelse av nye riddere skjer 28. januar på Karladagen. Ridderne bærer i et rødt bånd om halsen et rødt, kronet frimurerkors (St. Georgs-korset) med initialene XCIII på baksiden og B på forsiden, samt et rødt brystkors.

Karl XIIIs orden er den eneste av de kongelige svenske ordenene der ordensdrakten fremdeles er i bruk. Frimurerne bruker sine ordensprydelser fra 11. grad. Ordenen ble stiftet 27. mai 1811 av daværende kong Karl XIII av Sverige. Han utnevnte seg selv som Salomos Viseste Vikar eller stormester. Fra 1811 og frem til i dag er det bare de svenske kongene som har blitt utnevnt til stormestere. Kong Carl XVI Gustav av Sverige er i dag stormester og øverste beskytter av ordenen. Da Sveriges ordensvesen ble omorganisert tidlig på 1970-tallet, ble det bestemt at ordenen ikke skulle være en offisiell utmerkelse. Den er deretter en orden innen det svenske frimureriet og skiller seg dermed fra andre kongelige ordener i Sverige. Karl XIIIs orden er ikke lenger en del av Kungl. Maj:ts orden.

Eneste nålevende norske ridder av Karl XIIIs orden er tidligere Stormester i Den Norske Frimurerorden, Ragnar Tollefsen (utnevnt 28. januar 2025).

## Referanser


## Litteratur
*Tom C. Bergroth (2002): *Kungl. Carl XIII:s Orden 1811 – «til uppmuntran och belöning för medborgerliga och välgörande bemödanden til nödlidandes och allmänt gagn»*
Liv Kristine Espenæs

**Liv Kristine Espenæs** (født 14. februar 1976 i Stavanger), bedre kjent som bare **Liv Kristine**, er tidligere vokalist for bandet Theatre of Tragedy og vokalist og låtskriver for Leaves' Eyes fram til januar 2016.

Hun ble bedt om å slutte som vokalist i Theatre of Tragedy da hun sammen med sin tyske daværende ektemanns band Atrocity dannet bandet Leaves' Eyes. Hun har også gitt ut soloplater.

## Privatliv
Hun var gift med Alexander Krull, som da var vokalist for det tyske bandet Atrocity. 

Hennes lillesøster, Carmen Elise Espenæs, er vokalist i bandet Midnattsol.

## Diskografi
### Med Theatre of Tragedy
* *Theatre of Tragedy* – Demo (1994)
* *[[Theatre of Tragedy (album)|Theatre of Tragedy]]* (1995)
* *[[Velvet Darkness They Fear]]* (1996)
* *[[A Rose for the Dead]]* – EP (1997)
* *[[Aégis (album)|Aégis]]* (1998)
* *[[Musique (album)|Musique]]* (2000)
* ** – Livealbum (2001)
* *[[Inperspective]]* – EP (2001)
* *[[Assembly (album)|Assembly]]* (2002)
* *[[Two Originals]]* (2003)

#### Singler
* «Der Tanz der Schatten» (1996)
* «Cassandra» (1998)
* «Image» (2000)
* «Machine» (2001)
* «Let You Down» (2002)
* «Envision» (2002)

### Med Leaves' Eyes

* *[[Into Your Light]]* (Single, 2004)
* *[[Lovelorn]]* (2004)
* *[[Elegy (EP)|Elegy]]* (Single, 2005) 
* *[[Vinland Saga]]* (2005)
* *[[Legend Land]]* (EP, 2006)
* *Njord* (2009)
* *Meredead* (2011)
* *Symphonies of the Night* (2013)
* *King of Kings* (2015)

### Soloprosjekter
* *3am* (Single, 1998)
* *Deus ex Machina* (1998)
* *Take Good Care* (Single, 1998)
* *3am – Fanedition* (1999)
* *One Love* (Single, 1999)
* *Fake a Smile* (Single, 2006)
* *Enter My Religion* (2006)

### Som gjestevokalist
Liv Kristine har vært gjestevokalist for bandene Atrocity, Cradle of Filth, Orden Ogan, Das Ich, Delain, Eluveitie, Genius, Heavenwood, Hortus Animae, Immortal Rites, Umbra et Imago, WeltenBrand og Savn. The Sabbathian

## Eksterne lenker
* 
* 
* 
*
Lagtingsvalget på Færøyene 1908

**[[Lagtinget (Færøyene)|Lagting]]svalget på [[Færøyene]] 1908** ble avholdt 2. februar 1908.

## Resultater

## Eksterne lenker
* Hagstova Føroya — Íbúgvaviðurskifti og val (Færøysk statistikk)
Verkhnjaja Pysjma

**Verkhnjaja Pysjma** (russisk: Ве́рхняя Пы́шма) er en by i Sverdlovsk oblast i Russland. Byen ligger 10&nbsp;km nord for Jekaterinburg. Innbyggertall: 58&nbsp;016 (folketelling 2002)

Bosetningen ble grunnlagt i 1660 som landsbyen *Pysjminskoje* (etter elva Pysjma). En kobbergruve ble åpnet her i 1856. Bystatus ble innvilget i 1946.

## Referanser


## Eksterne lenker
* 
*  Om Verkhnjaja Pysjma
Polevskoj

**Polevskoj** (russisk: Полевской) er en by i Sverdlovsk oblast i Russland. Byen ligger rundt 50&nbsp;km sørvest for Jekaterinburg. Innbyggertall: 66&nbsp;761 (folketelling 2002)

## Historie
Byen ble grunnlagt på første halvdel av 1700-tallet som en bosetning ved kobbergruver. Den første gruven ble etablert i 1702, og den kommersielle utbyggingen begynte i 1718. I 1724&ndash;1727 ble det bygget en fabrikk for å behandle kobberet.

Dagens by omfatter territoriene til de tidligere bosetningene Gumesjki, Polevskoj og Severskij.

## Referanser


## Eksterne lenker
*
Våpenkonvensjonen

**Våpenkonvensjonen** – **Convention on Certain Conventional Weapons** (**CCW**) – er FNs konvensjon for forbud mot eller begrensning av visse konvensjonelle våpentyper med særlig stor skadevirkning. 

Protokollen ble sluttført i Genève 10. oktober 1980 og trådte i kraft i desember 1983, som et tillegg til Genèvekonvensjonen av 12. august 1949. Per 1. juli 2024 hadde 128 stater ratifisert eller tiltrådt konvensjonen.

## Protokoller
Konvensjonen består av fem protokoller som hver omhandler en bestemt våpentype.
*Protokoll I omhandler splintbomber. Den setter totalforbud mot våpen som avgir splinter som ikke kan ses på røntgenbilder.
*Protokoll II omhandler landminer. Den forbyr bl.a. bruk av anti-personellminer som oppdages av minedetektorer. Den forbyr også bruken av landminer som ikke deaktiverer seg selv utenfor inngjerdet og avmerket område.
*Protokoll III omhandler brannbomber. Den forbyr bruk av brannbomber mot sivile mål.
*Protokoll IV omhandler blindende laservåpen. Den forbyr bruken av laservåpen som har som hovedformål å gi varig blindhet.
*Protokoll V angir forpliktelser og prosedyrer for opprydning av eksplosiver etter krig

## Se også
*Minekonvensjonen
*Konvensjonen om klaseammunisjon

## Referanser


## Eksterne lenker
* Traktatteksten
David Dencik

**Karl David Sebastian Dencik** (født 1974) er en svensk skuespiller.

Dencik bodde i København 1974–1999, og har ellers bodd flere år i Stockholm, hvor han avsluttet sin skuespillerutdannelse ved Teaterhögskolan i Stockholm i 2003. Både under og etter utdannelsen sin var han tilknyttet teatret Dramaten (også Stockholm), hvor han var med på en rekke forestillinger.

## Filmografi (utvalg)
* 2024 – *[[Familier som våre]]* (TV-serie) – Peter
* 2023 – *[[Huset (TV-serie)|Huset]]* (TV-serie) – Henrik
* 2021 – *[[Kastanjemannen]]* – Simon Genz
* 2020 – *[[No Time to Die]]*
* 2019 – *[[Chernobyl]]*
* 2016 – *[[Tordenskjold & Kold]]* – doktor Mabuse
* 2016 – *[[Det kommer en dag (film)|Det kommer en dag]]* 
* 2015 – *[[Mænd og høns]]*
* 2014 – *Serena* – Buchanan
* 2012 – *[[Uskyld (film)|Uskyld]]*
* 2012 – *[[En kongelig affære]]* – Ove Høegh-Guldberg
* 2010 – *[[Cornelis]]* – Fred Åkerström
* 2010 – * [[Broderskab (film)|Broderskab]]* – Lars
* 2007 – *[[Upp till kamp]]* – Göran
* 2007 – *[[Uden for kærligheden]]*
* 2007 – *[[Lögnens pris]]* – Josef, Mikos bror
* 2007 – *[[Goodbye bluebird]]*  
* 2007 – *[[Erik Nietzsche – de unge år]]* 
* 2007 – *[[Daisy Diamond]]* – Jens 
* 2006 – *[[En Soap]]* – Veronica
* 2006 – *[[Allt om min buske]]* – Henning
* 2005 – *[[Lasermannen (TV–serie)|Lasermannen]]* – John Ausonius/Wolfgang Werfel/John Stannerman, lasermannen
* 2005 – *[[Mycke kan hända på 5 sek.]]*
* 2005 – *[[Coachen]]* – Freddy
* 2005 – *[[Bare Holger]]*
* 2004 – *[[Berättelsen om hur Haddock deltog i dödandet av sin bror]]*
* 2004 – *[[Babylonsjukan]]* – Stefan 
* 2003 – *[[Bokseren]]* 
* 2003 – *[[Reconstruction]]*
* 2001 – *[[Päron]]* – skinhead
* 1999 – *Lervik*

## Teaterstykker (utvalg)
* 2007 Hem till gården
* 2006 Bombad (regi: Stefan Larsson)
* En Midsommarnattsdröm (regi: John Caird)
* Pinnochio (regi: Agneta Ehrensvärd)
* Ett Litet Drömspel, (regi: Agneta Ehrensvärd)
* Befriad (regi Oskaras Koursonovas)
* Tildas Hus (regi: Ellen Lamm)
* Valpen (regi: Ellen Lamm)

## Priser
* 2024:  Robertprisen for årets mannlige hovedrolle – TV-serie – for *Huset*
* 2022: Robertprisen for årets mannlige birolle – TV-serie – for *Kastanjemannen*
* 2007: Robertprisen for årets mannlige hovedrolle – for  *En Soap*

## Referanser


## Eksterne lenker
* Presseside for David Dencik
*
Rainer Schmidt

**Rainer Schmidt** (født 1948) er en tidligere tysk skihopper som tilhørte verdenseliten i første halvdel av 1970-årene.

Sesongen 1972/73 vant han den tysk-østerrikske hoppuka sammenlagt, etter å ha vunnet rennene i Oberstdorf og Garmisch-Partenkirchen. Under OL 1972 i Sapporo tok han bronsemedalje i normalbakken, og i 1975 kom han på andreplass i VM i skiflyging i Kulm, kun slått av Tsjekkoslovakias Karel Kodejška.

## Referanser


## Eksterne lenker
*
Tavda (by)

**Tavda** (russisk: Тавда́) er en by i Sverdlovsk oblast i Russland. Byen ligger ved elva Tavda, hvor det også er en elvehavn. Innbyggertall: 40&nbsp;238 (2005 est), 40&nbsp;686 (folketelling 2002), 45&nbsp;735 (folketelling 1989).

## Referanser
Modern Times

***Modern Times*** kan vise til:
* *[[Moderne tider]] (Modern Times)*, en film fra 1936 med Charlie Chaplin
* *[[Modern Times (album)]]*, et musikkalbum fra 2006 av Bob Dylan
* Modern Times Group, et internasjonalt medieselskap
* Modern Times (gruppe), luxembourgsk popgruppe
Lars Simonsen

**Lars Simonsen** (født 19. september 1963) er en dansk skuespiller.

Han er utdannet fra Aarhus Teater i 1990. Utover roller på dette teater, har han også opptrådt på blant annet Odense Teater, Rialto Teatret, Gladsaxe Teater, Husets Teater og Betty Nansen Teatret.

Blant de forestillinger han har medvirket i kan nevnes *Snart kommer tiden*, *Den gerrige*, *Hagbard og Signe*, *Maskerade*, *Pinocchios aske*, *Helligtrekongers aften* og *Primadonnaer på prøve*.

Lars Simonsen har mottatt Robertprisen for beste mannlige hovedrolle i 1985 og 1998 for henholdsvis filmene *[[Tro, håb og kærlighed]]* og *[[Barbara (film)|Barbara]]*.

Fra TV huskes han nok spesielt fra serien *[[Landsbyen (TV-serie)|Landsbyen]]*, men han har også hatt en rolle i *[[Mordkommisjonen]]*.

## Filmografi (utvalg)

* 2011 – *[[Broen (TV-serie)|Broen]]*
* 2009 – *[[Lærkevej (TV-serie)|Lærkevej]]* (TV-serie)
* 2007 – *[[Forbrydelsen]]* – Peter Lassen (2 episodes) (TV)
* 2003 – *[[Forsvar (film)|Forsvar]]* – Professor Estrup (1 episode) (TV)
* 2003 – *[[Afgrunden]]* – Grigori Chmara (TV)
* 2003 – *[[Livsforsikringen]]* – O.P. Vademand
* 2002 – *[[Mordkommisjonen]]* – Flemming, Faren (1 episode) (TV)
* 2001 – *[[Mit liv som Bent]]* (mini) TV mini-series – Frank Lands
* 2001 – *[[Skjulte spor]]* – Carsten Hansen (1 episode) (TV)
* 2001 – *[[Gem et smil, Katrine]]*  
* 1999 – *[[Klinkevals]]* – Simon Berggren 
* 1999 – *[[Manden som ikke ville dø]]* – Adrian Palmberg  
* 1997 – *[[Barbara (film)|Barbara]]* – Poul Aggersoee  
* 1996 – *[[Bella, min Bella]]* – Bellas far
* 1996 – *[[Tøsepiger]]* – Michael  
* 1992 – *[[Mørklægning]]* – Lydmand (mini-TV-serie)
* 1991 – *[[De Nøgne træer]]* – Kjeld
* 1991 – *[[Landsbyen (TV-serie)|Landsbyen]]* – Thomas (TV-serie)
* 1987 – *[[Pelle Erobreren (film)|Pelle Erobreren]]* – Niels Køller
* 1985 – *[[Når engle elsker]]* – Mortensens sønn
* 1985 – *[[Jane Horney]]*  (mini) TV mini-series – Jonas
* 1985 – *[[Den kroniske Uskyld]]*  
* 1984 – *[[Tro, håb og kærlighed]]* – Erik

## Referanser


## Eksterne lenker
*
Bobby Vee

**Bobby Vee** (født 30. april 1943 i Fargo i Nord-Dakota i USA, død 24. oktober 2016 i Rogers i Minnesota) var en amerikansk popsanger. Singelen «Take Good Care of My Baby» fra 1961 toppet Billboardlistene i hjemlandet. Han hadde dessuten en rekke andre internasjonale hits på 1960-tallet, blant annet «Rubber Ball» og «Poetry in Motion».

Bobby Vee hadde norske aner, hans bestefar på farssiden, Christ Orlando Sjøthun/Velline, ble født i Balestrand.

## Referanser


## Eksterne lenker
* 
* 
*
Alex Gordon

**Alex Gordon** (født 8. september 1922, død 24. juni 2003) var en amerikansk manuskript-forfatter og filmprodusent. 

Han produserte 18 filmer, deriblant *[[Day the World Ended]]*, og skrev manuskriptet til tre filmer, to sammen med Edward D. Wood Jr.: *[[Jail Bait]]* og *[[Bride of the Monster]]*.

## Referanser


## Eksterne lenker
*
Robertprisen for årets kvinnelige birolle

**Robertprisen for årets kvinnelige birolle** er en filmpris som deles ut av Danmarks Film Akademi ved den årlige Robertfesten. Prisen har blitt utdelt årlig siden 1984. Det første året vant Mette Munk Plum for rollen som Vivi i Søren Kragh-Jacobsens film *[[Isfugle (film)|Isfugle]]*.

Per 2023 har Trine Dyrholm og Sofie Gråbøl vunet prisen tre ganger hver.

## Prismottakere
;2020-årene

;2010-årene

;2000-årene

;1990-årene

;1980-årene

## Referanser
Eva Fjellerup

**Eva Fjellerup** (født 30. april 1962) er en dansk moderne femkamputøver. I løpet av karrieren vant hun fem danske mesterskap og fire VM-titler.

## Titler
* Dansk mester: 1989, 1990, 1992, 1994, 1995
* Verdensmester: 1990, 1991, 1993, 1994
## Referanser


## Eksterne lenker
*
Friholmen

**Friholmen** er den nest største av syv holmer byen Arendal er bygd på. Friholmen ligger i dag innenfor Pollen, midt i Arendal sentrum, og var inntil den siste bybrannen på 1860-tallet rent fysisk en holme, med kanaler og sjø på fire sider; havneområdene Kittelsbukt på den ene side og Pollen på den andre. På denne tiden var Arendal torv en indre havn med navnet *Indre Poll*. Friholmen og Tyholmen var også atskilt ved en kanal, og denne kanalen eksisterte fortsatt på begynnelsen av 1900-tallet.  

All bebyggelse på Friholmen er murhus, alle oppført omkring 1870, etter den siste store bybrannen. Thommesengården er den meste kjente av kjøpmannsgårdene på Friholmen. 

Friholmen avgrenses i dag av disse fire gatene: Kirkegaten, Peder Thomassons gate (Arendal), Strandgaten og Havnegaten.  

Friholmsgaten og Tollbodgaten er to gater på Friholmen. 

## Referanser
Elsbeth Wessel

**Elsbeth Wessel** (født Stene,  1941) er en norsk forfatter og oversetter, mest kjent som professor i tyskspråklig litteratur ved Universitetet i Oslo, nevnt som en ekspert på Østerrike.

Hun ble mag.art. i litteraturhistorie i 1966. Med stipend besøkte hun Wien først i 1970. Hun tok doktorgrad i 1979 på den østerrikske dikteren Hugo von Hofmannsthal  (1874-1929).  Wessel har også holdt populærvitenskapelige foredrag og skrevet avisartikler, for eksempel i forbindelse med fremgangen til den høyreekstreme politikeren Jörg Haider og hans parti FPÖ i begynnelsen av 2000-tallet. Hun har også skrevet boken *Wien*, som av utgiver omtales som en «vandring gjennom Wiens kulturhistorie». Wessel fikk en formidlingspris av universitetet for den i 1999.

Wessel bor i Wiens minste og 8. distrikt, Josefstadt som også huser Universitetet i Wien. Fra 2011 til hans død i april 2014 var Elsbeth Wessel gift med den østerrikske legen Gerhard Koller.

Hun fikk 3.-plass i NM i fekting for florett i 1969.

## Forfatterskap
* 
* *Praha/Prag, den gyldne by*, Sypress, 2005
* *Jødene i Østerrike. Innlemmet—utstøtt*, Sypress, 2009

## Oversettelser
* 
* 
* 
* 
* 
* 
* 
* 
* 
* 

## Referanser


## Eksterne lenker

__NOTOC__
Verkhnij Tagil

**Verkhnij Tagil** (russisk: Ве́рхний Таги́л) er en by i Sverdlovsk oblast i Russland. Byen ligger ved elva Tagil (i Tobols nedbørfelt), rundt 75&nbsp;km nordvest for Jekaterinburg. Innbyggertall: 12&nbsp;571 (folketelling 2002), 13&nbsp;127 (folketelling 1989).

Byen ble grunnlagt i 1716, og fikk innvilget bystatus i 1966.

## Referanser


## Eksterne lenker
*